איברהים ג'אבר

איברהים "איבי" ג'אבר (באנגלית: Ibrahim "Ibby" Jaaber; נולד ב-3 בפברואר 1984 באליזבת, ניו ג'רזי) הוא כדורסלן עבר אמריקאי-בולגרי ששיחק בעמדות הקלע והרכז. גובהו 1.88 מטר.

ג'אבר נבחר פעמיים לשחקן השנה של ליגת הקיסוס, ב-2006 וב-2007. הוא לא נבחר בדראפט, אך למרות זאת שיחק בקבוצת דטרויט פיסטונס בליגת הקיץ של ה-NBA. לבסוף החל את הקריירה בקבוצת אייגלאו היוונית. באמצע העונה, לאחר שהוביל את הליגה היוונית בפרמטרים רבים (בהם קליעת נקודות וחטיפות) עבר לקבוצת היורוליג האיטלקית וירטוס רומא.

הוא שיחק בז'לגיריס קובנה בעונת 2012/13 אך במהלך העונה עזב אותה מסיבות אישיות וסיים את העונה בקבוצה המשחקת בליגת כדורסל האיראנית. בסוף עונת 2013 הוא פרש מכדורסל מקצועי.

ג'אבר שיחק בנבחרת בולגריה, עימה השתתף באליפות אירופה 2009.

קישורים חיצוניים

 פרופיל באתר הליגה האיטלקית
 פרופיל באתר וירטוס רומא

כדורסלנים בולגרים
כדורסלני וירטוס רומא
כדורסלני אולימפיה מילאנו
כדורסלני ז'לגיריס קובנה
כדורסלנים אפרו-אמריקאים
כדורסלנים אמריקאים
בוגרי אוניברסיטת פנסילבניה
כדורסלנים מוסלמים אמריקאים
ניו ג'רזי: כדורסלנים
אמריקאים שנולדו ב-1984